বাংলাদেশ বিমান বাহিনী দল ও শ্রীলংকা বিমান বাহিনী দলের মধ্যে ওয়াটার পোলো ম্যাচ অনুষ্ঠিত – আইএসপিআর
Home বিমান বাহিনী বাংলাদেশ বিমান বাহিনী দল ও শ্রীলংকা বিমান বাহিনী দলের মধ্যে ওয়াটার পোলো ম্যাচ অনুষ্ঠিত
আগস্ট ২৮, ২০১৯ আইএসপিআর 0
ঢাকা, ২৮ আগস্ট ২০১৯ ঃ- বাংলাদেশ বিমান বাহিনী দল ও শ্রীলংকা বিমান বাহিনী দলের মধ্যে প্রীতি ওয়াটার পোলো ম্যাচ আজ বুধবার (২৮-০৮-২০১৯) বনানীর আর্মি সুইমিং কমপ্লেক্স, ঢাকাতে অনুষ্ঠিত হয়। প্রতিযোগিতা নির্ধারিত সময়ে সমতা থাকায় টাইব্রেকারে ৩-১ গোলে শীলংকা বিমান বাহিনী দল বাংলাদেশ বিমান বাহিনী দলকে পরাজিত করে চ্যাম্পিয়ন হবার গৌরব অর্জন করে।
অনুষ্ঠানে সহকারী বিমান বাহিনী প্রধান (প্রশাসন) এয়ার ভাইস মার্শাল এ কে এম আহ্সানুল হক, বিএসপি, এনডিইউ, এএফডব্লিউসি, পিএসসি প্রধান অতিথি হিসেবে উপস্থিত থেকে চুড়ান্ত খেলা প্রত্যক্ষ করেন এবং বিজয়ীদের মাঝে পুরস্কার বিতরণ করেন।
উল্লেখ্য, শ্রীলংকা বিমান বাহিনীর ওয়াটার পোলো দলটি গত ২৫ আগস্ট ২০১৯ তারিখে বাংলাদেশে সফরে আসে। এই সফরের মাধ্যমে দুই দেশের বিমান বাহিনীর মধ্যকার বিদ্যমান বন্ধুত্বপূর্ণ সম্পর্ক উন্নয়নে গুরুত্বপূর্ণ ভূমিকা রাখবে বলে আশা করা যায়।
অনুষ্ঠানে বিমান বাহিনীর উর্ধ্বতন কর্মকর্তা, বিমানসেনা এবং অন্যান্য সদস্যবৃন্দ উপস্থিত ছিলেন।
পূর্ববর্তী বাংলাদেশ বিমান বাহিনী প্রধানের রাশিয়া গমন
পরবর্তী বিমান বাহিনী প্রধানের রাশিয়া সফর শেষে দেশে প্রত্যাবর্তন